EA fjerner tilkøbsmulighederne i Battlefront 2

Det har været muligt at spille Battlefront 2 i en gratis DLC, forud for lanceringen af det længe ventede spil. Og på communitiet ‘Reddit’, har fans regnet sig frem til, at det vil tage ca 40 timer at låse op for populære karakterer som Luke Skywalker og Darth Vader. Den ventetid har man kunne springe over ved at kaste rigtige penge efter spillet og på den måde få ekstra krystaller.

Det har affødt rasende reaktioner fra fans verden over – hvilket nu har betydet, at firmaet EA midlertidig har valgt at droppe muligheden for at tilkøbe den hurtige progression i spillet.

I lørdags meldte EA ud, at den lange ventetid var begrundet med, man skulle være stolt over at man har opnået noget.

EA lytter til kritikken

Men det er heller ikke det, fansene er sure over. De er sure, fordi man kan springe ventetiden over, hvis man har penge. Det har fået fansene til at fare i flæsket på EA, da de mener, at firmaet bare vil malke spillet. Og noget tyder på, at firmaet bag har lyttet til kritikken.

“I dag har vi lukket for alle tilkøb i Battlefront 2. Spillet er bygget på jeres input, og det vil blive ved med at udvikle sig og vokse”, skrev EA på Twitter i går.

Det er dog meningen, at tilkøbsmulighederne skal vende tilbage, men først efter at spillet er afbalanceret igen, så der ikke er nogen, der har en stor fordel i at have købt sig frem i spillet.

Battlefront 2 havde release den 17. november.

EA fjerner tilkøbsmulighederne i Battlefront 2